Ketil Lund

Ketil Lund (født 14. oktober 1939 i Oslo) er en norsk jurist og tidligere høyesterettsdommer. Lund tiltrådte stillingen som høyesterettsdommer 10. september 1990 og fratrådte stillingen 1. november 2009.

Han tok juridisk embetseksamen ved Universitetet i Oslo i 1965. Han har tidligere jobbet blant annet som dommerfullmektig, advokat hos Regjeringsadvokaten og som privatpraktiserende advokat før han ble utnevnt til høyesterettsdommer i 1990. Lund var formann i Stortingets granskningskommisjon for de hemmelige tjenester (den såkalte Lundkommisjonen) fra 1994 til 1996.Stortinget Dokument nr. 15 (1995-1996) Rapport til Stortinget fra kommisjonen som ble oppnevnt av Stortinget for å granske påstander om ulovlig overvåking av norske borgere («Lund-rapporten»)

Han er tippoldebarn av Frederik Stang og tremenning av høyesterettsdommer Eilert Stang Lund, alle av slekten Stang.

Ketil Lund medvirket i det omstridte teaterstykket Ways of Seeing i 2018, der han opptrådte som en gjennomgangsfigur som spilte seg selv.

 Referanser  

Kategori:Norske høyesterettsdommere
Kategori:Personer fra Oslo